Glivitsadagi radiomachta
Glivitse radiomachta — Polshaning Glivitse shahridagi radiostansiya minorasi. Bu minora yogʻochdan qurilgan boʻlib, 8 metrli shpili bilan umumiy balandligi 118 metrni tashkil qiladi. Mahalliy aholi uni „Sileziya Eyfel minorasi“ deb ataydi. Unda 40.4 m, 55.3 m, 80 m va 109.7 m boʻlgan balandlikdagi toʻrtta platforma mavjud, yuqori platforma 2.13 × 2.13 m oʻlchamga ega. Eng yuqori qismiga chiqish uchun 365 pogʻonali zinapoyadan foydalaniladi. Glivitsadagi radiostantsiya — dunyodagi eng baland yogʻoch inshootlardan biri boʻlib, u 1935-yilda qurilgan. Unda oʻrta toʻlqin diapazonidagi antennalar joylashtirilgan. Ayni paytda unda uyali aloqa operatorlari va kam quvvatli 93,4 MGts chastotada FM diapazonlari uzatuvchi qurilmalar joylashgan.